Масболуу (мастык)
Масболуу (мастык) – кылмыш-жаза укугунда алкоголдук ичимдиктерди ичүүдөн, бангилик ж. б. маң кылуучу заттарды кабылдоодон улам келип чыккан акыл-эстик акыбал; адамдын өзүнүн кылып жаткан иштери үчүн жооп берүү же аларды башкаруу жөндөмдүүлүгүнүн төмөндөөсүнөн көрүнөт. КР кылмыш-жаза мыйзамдары боюнча ушундай абалда кылмыш жасаган адам кылмыш жоопкерчилигине тартылууга жатат. Кылмыштаанууда турмуш-тиричиликтик кыртыштагы кылмыштуулуктун деңгээлине таасир этүүчү криминогендик жагдайлардын бири катары таанылат. Демейки мас болууну өнөкөт мастыктан айырмалоо керек.

Колдонулган адабияттар 

 Юридика аталгылары менен түшүнүктөрүнүн орусча-кыргызча түшүндүрмө сөздүгү. Илимий-маалымдама басылыш/АРД/Чекки долбоору, авторлор жамааты. – Б.: 2005, ISBN 9967-428-14-7

Юридикалык аталгылар жана түшүнүктөр